cyanic-selkie/wikianc huggingface dataset:
Meditsiiniturism
Meditsiiniturismi sünd ja areng
Tänapäevase meditsiiniturismi alguseks võib pidada spaakuurortide ja sanatooriumide teket Suurbritannias 18. sajandil. Need olid populaarsed tervislike mineraalvete tõttu. Nõukogude ajal käisid ka Eesti inimesed mööda teisi liiduvabariike paremaid kliimaolusid otsimas ja sanatooriume külastamas.
Põhjused
Meditsiiniturismi põhjused saab laias laastus liigitada kaheks:
Vähem arenenud riikidest liiguvad inimesed arenenud maadesse meditsiiniabi otsima eelkõige tehnilistel ja kvaliteedi põhjustel. Omaani teadlased leidsid oma uuringus, et vähem arenenud riikidest pärit inimesed ei usalda tihti enda riigi tervishoiusüsteemi ega arste piisavalt. Samuti võib koduriigis puududa vastav tehnika või ressurss mõne protseduuri läbiviimiseks. Lisaks inimese enda otsusele minna teise riiki arstiabi otsima võib põhjuseks olla ka elukohariigi arsti või haigla saatekiri mõnda rohkem arenenud riiki, kuna kohapeal puuduvad oskused teatud terviseprobleemide lahendamiseks. Vähem arenenud riikide meditsiiniturismi üks iseloomulikke jooni on see, et vaid väike osa ühiskonnast saab endale lubada ravi välismaal.
Lisaks neile kategooriatele on levinud ka arenenud riikide vaheline meditsiiniturism. Näiteks on üsna tavaline, et USA kodanikud reisivad odavama, ent sama kvaliteetse arstiabi pärast Euroopasse. Samuti on levinud meditsiinilisel eesmärgil välismaal käimine seetõttu, et koduriigis võib soovitud protseduur olla seadusega keelatud. Näiteks on Iirimaa elanike hulgas levinud välismaal abordi tegemine. Keeldudest motiveeritud meditsiiniturismi põhjused ongi reeglina seotud raseduse ja rasestumisega.
Peamised sihtkohad ja trendid
Meditsiiniturismi populaarseimad sihtkohad on Tai, Ungari, India, Singapur, Malaisia, Filipiinid, Ameerika Ühendriigid, Costa Rica, Brasiilia ja Mehhiko.
Meditsiiniturismis nagu ka kõigis teistes turismiliikides peetakse arvet riikide külastatavuse üle ning jälgitakse hoolikalt trende ja inimeste liikumisi. Eksisteerivad nii globaalsed kui ka kohalikud trendid. Mõned riigid, linnad või piirkonnad on inimeste seas teistest kõrgemalt hinnatud. Põhjuseks võib olla sihtkoha madalam hinnatase, parem teenuse kvaliteet või lühemad ravijärjekorrad. Nii nagu varieeruvad põhjused, miks minnakse ravi otsima välismaale, erinevad ka sihtkohad oma peamise ligitõmbepõhjuse poolest.
India
Viimaste aastate jooksul on India kogunud tuntust kui meditsiiniturismi üks peamisi sihtriike. 2015. aastal oodati Indiasse üle kolme miljoni patsiendi, kellest enamiku moodustasid lääne turistid, kuid oli ka inimesi rikastest araabia maadest. Tänu turistide pidevale juurdevoolule on India tõusmas populaarsuselt juhtivaks meditsiiniturismi sihtkohaks, möödudes sellega Taist.
Ligi pool India meditsiiniturismisektorist on koondunud Chennai linna Lõuna-Indias, mis on oma heade haiglatega kogunud tuntust nii kohalike kui ka välisturistide seas.
India kui meditsiiniturismi sihtkohariigi populaarsuse tõusu taga on kahtlemata odavamad hinnad võrreldes teiste riikidega. Hoolimata madalatest hindadest on India paremates haiglates (tihti erahaiglates) arvestatav kvaliteet, eriti tehnika ja arstide väljaõppe osas. Paljud Indias välismaalastega töötavad arstid on ise Läänes meditsiini õppinud ja praktiseerinud. Intervjuus ühe Suurbritannias õppinud India arstiga ilmnes, et mõnede protseduuride hinnad Indias on vaid 10% nende tavahinnast Ameerika Ühendriikides. Ehkki enamik sealsetest klientidest on kohalikud ja araabia maade kodanikud, on üha enam kasvamas Euroopa ja Ameerika turistide arv. Chennai haigla doktori sõnul tunnevad paljud Indiast pärit arstid kohustust tulla kodumaale tagasi ning tema sõnul on oodata üha enamate kõrgelt haritud arstide Indiasse tagasipöördumist.
Tai
Tai Kuningriik peab end populaarseimaks meditsiiniturismi sihtkohaks, konkureerides potentsiaalsete klientide pärast tugevalt Indiaga. Tai on hinnatud soovahetusoperatsioonide, ilukirurgia ja hambaravi tõttu. Samuti on populaarne traditsiooniline Tai rahvameditsiin. 2011. aastal käis Tais ravil 2,24 miljonit inimest, jäädes osa allikate järgi napilt alla Indiale (samas ei peeta Indias täpset arvestust meditsiinituristide üle). 2015. aastaks prognoositi Tai külastajate arvu kahekordistumist ehk jõudmist 4,5 miljonini, mis viiks Tai taas meditsiiniturismi edetabelite tippu.
Nii nagu India, on ka Tai soositud sihtkoht eeskätt oma odavamate hindade pärast, mis on mõningatel andmetel keskmiselt 60% soodsamad kui USA-s. Tai on ka populaarne puhkusesihtkoht: igal talvel saabuvad miljonid turistid Euroopast Tai sooja kliimat nautima. Kuna paljudel inimestel on tervisliku seisundi tõttu soovitatav viibida soojas kliimas, võib meditsiinituristideks nimetada veel mingit osa Tai turistidest, kes ei tarbi kohalikke meditsiiniteenuseid.
Euroopa
Meditsiiniturismil on Euroopas kaks aspekti. Euroopa riigid on paljudele sihtkohaks, kuid paljud eurooplased käivad ise mujal meditsiiniteenuseid tarbimas. Lisaks toimub ränne ka Euroopa-siseselt. Erinevalt Ameerika Ühendriikidest on Euroopas paljud raviteenused soodsad või tasuta, mistõttu ei ole eurooplastel nii suurt rahalist survet minna välismaale arstiabi otsima kui ameeriklastel.
2012. aastal viidi Euroopas läbi meditsiiniturismiteemaline uuring, milles osales 1045 välismaal ravil käinud inimest, 45% neist moodustasid britid. Uuringust selgus, et populaarseimad sihtriigid olid Ungari, Poola ja Tšehhi. Rahulolu kohta väitis üheksa inimest kümnest, et vajaduse korral läheksid nad uuesti välismaale arstiabi saama. Pooled küsitletutest väitsid, et kuigi nad polnud sihtriiki varem külastanud ega teadnud sellest kuigi palju, jäid nad raviteenustega rahule. 83% vastanuist selgitas, et rahaline kokkuhoid oli nende jaoks peamine põhjus, miks mindi välismaale. Seitse inimest kümnest väitis, et nad säästsid üle 2000 naela (üle 2241 euro), ja 12% inimestest väitis, et säästis enam kui 10 000 naela (üle 11 208 euro).
Acer Nethercott
Acer Gary Nethercott (28. november 1977 – 27. jaanuar 2013) oli inglise sõudja.
Meditsiiniturism
Euroopa
42% välismaal käinud eurooplastest käis iluoperatsioonidel või iluprotseduuridel, 32% väisas teist riiki odavama hambaravi tõttu, 9% eurooplastest käis mujal ülekaalulisusega võitlemas ning ülejäänud 17% käis muudel tervislikel põhjustel.
Acer Nethercott
Acer Nethercott tuli roolijaga kaheksapaadil 2008. aasta suveolümpiamängudel hõbemedalile. 2007. aasta sõudmise maailmameistrivõistlustel tuli ta roolijaga kaheksapaadi koosseisus pronksile.
Meditsiiniturism
Ameerika Ühendriigid
Ameerika Ühendriikide omapärase ja väga kalli tervishoiusüsteemi tõttu on ameeriklased üsna sagedased välismaa raviasutuste külastajad. Ameeriklaste meditsiiniturismi populaarsuse peamine põhjus on hiiglaslikud summad, mis tuleb protseduuride eest Ameerikas välja käia. Ainuüksi Euroopasse ravile tulles võib keskmine ameeriklane säästa tervelt 50% kulutustest. Rännates Aasiasse (Indiasse, Taisse), võib säästa veelgi enam. Euroopas on levinud ärimudelid, mis on spetsiaalselt välja töötatud Ameerika ravituristidele. Eri hinnangutel käis 2014. aastal 700 000 – 1 600 000 ameeriklast välismaal odavamat meditsiiniteenust otsimas. Traditsiooniliselt on ameeriklased eelistanud rohkem Lõuna-Ameerika riike. Näiteks Brasiilia sai esimese riigina USA-lt sertifikaadi, mis lubab neil legaalselt ameeriklaste ravivajadustega tegeleda, ilma et viimased peaksid muretsema, et võimalike probleemide korral neid koduriigis hätta jäetaks. Arvutuste kohaselt kulutavad ameeriklased igal aastal välismaa haiglates ja muudes raviasutustes kuni 35 miljardit USA dollarit. See summa suureneb pidevalt.
Acer Nethercott
Acer Nethercott suri 35-aastaselt ajuvähki, mis tal avastati juba 2010. aastal.
Meditsiiniturism
Raviturism Eestis
Eestis on raviturism kasvav trend. Kõige enam külastajaid tuleb Eestisse Vene Föderatsioonist. Venelaste seas on Eesti populaarne valik kõrge ravikvaliteedi tõttu, hinnad on seejuures Euroopa keskmisest odavamad. Paljud Eestis käivatest venelastest on pärit Pihkvast ja selle ümbrusest, kuid turiste saabub ka näiteks Peterburist. Peamiselt käivad Vene kodanikud Lõuna-Eesti haiglates sünnitamas.
Lääne-Eestis on eelkõige arenenud spaaturism, mis on enamjaolt Soome turistide pärusmaa. Haapsalus asub üks põhjamaade moodsamaid neuroloogilise rehabilitatsiooni keskusi, kus on ravitud ka Ukraina sõjas kannatanuid. Põhja-Eestis on üha enamatel hambakliinikutel kliente Soomest, samuti tullakse üha sagedamini Eestisse silmaoperatsioonide ja ilukirurgia protseduuride soodsama hinna tõttu. Nende teenuste osutamisega välismaalastele on Eesti liikumas ühte gruppi Lääne-Euroopa ravituristide seas populaarsete Poola ja Ungariga. Lähiaastatel on oodata Eesti tervishoiuteenuste ekspordi suuremat kasvu eelkõige Põhjamaade suunal. Seda toetab nii Eesti soodne asukoht kui ka eestlaste loodud meditsiiniturismi infoportaal Medihub, mille peakontor asub Tartus.
Eesti idufirma Medihub avas 2016. aasta juulis Baltikumi ja Põhjamaade esimese rahvusvahelise meditsiiniteenuste infoportaali https://medihub.me/ee. Portaal toimib sarnasel põhimõttel nagu suuremad majutusasutuste vahendusega tegelevad veebisaidid, kus saab võrrelda hindu, lugeda klientide tagasisidet ja broneerida vastuvõtuaegu. Tegemist oli esimese veebiportaaliga, mis võimaldas võrrelda Põhjamaade kliinikute hindu Baltikumi soodsamate tervishoiuteenuste omadega. Medihubi puhul loodetakse, et portaal aitab oluliselt kaasa Eesti meditsiiniteenuste ekspordi kasvatamisele. Portaal koondab üle 26 meditsiinivaldkonna, sh ilukirurgia, hambaravi, oftalmoloogia, füsioteraapia, neuroloogia jt.
Kambja Köstrimäed
Künnise laius on u 1 km, absoluutne kõrgus 135 m ja suhteline kõrgus kuni 30 m.
Künnise idapoolne osa on kitsas; selle laius on kuni 300 m. Idapoolse künnise suhteline kõrgus on 30 m ja absoluutne kõrgus 125 m. Künnise läänepoolne osa on tugevasti liigestatud.
Eve End
Eve End (kuni 1979 Eve Ots; sündinud 5. aprill 1961 Tallinn) on endine eesti võistlustantsija ning hilisem tantsuõpetaja.
Ta lõpetas 1979. aastal Tallinna 4. Keskkooli.
1972. aastal alustas ta tantsuõpinguid, tema treenerid olid hiljem Tamara ja Aavo Lossmann. Ta tuli koos oma venna Aivar Otsaga aastatel 1978, 1979 ja 1981 standardtantsudes Eesti NSV meistriks.
Hiljem on ta tegutsenud tantsuõpetaja, -treeneri ja -kohtunikuna ning võistlusorganisaatorina.
Eveline Widmer-Schlumpf
thumb|Eveline Widmer-Schlumpf (2011) Eveline Widmer-Schlumpf (sündinud 16. märtsil 1956 Felsbergis) on Šveitsi poliitik, Liidunõukogu liige 2008–2015. 2012. aastal oli ta Šveitsi liidupresident.
2008. aastast kuulub ta Šveitsi Kodanlik-Demokraatlikku Parteisse, enne seda oli ta Šveitsi Rahvapartei liige.
Widmer-Schlumpf on omandanud Zürichi Ülikoolis kõrghariduse õigusteaduse alal, ta on töötanud advokaadi ja notarina. Poliitilistel ametikohtadel on ta töötanud 1985. aastast.
1. jaanuarist 2008 on ta olnud Liidunõukogu (föderaalvalitsuse) liige. Valitsuses on tema vastutusvaldkonnaks rahandus. 14. detsembril 2011 valiti ta liidupresidendiks, tema volitused sellel ametikohal kestsid 1. jaanuarist 31. detsembrini 2012.
Aidu looduskaitseala
pisi|Must-toonekurg on praeguse Aidu looduskaitseala territooriumil pesitsenud üle 20 aasta Aidu looduskaitseala on looduskaitseala Jõgeva maakonnas Põltsamaa vallas. Selle maismaaosa pindala on 310,5 ha.
Aidu looduskaitseala oli loodud 19. novembri 2002 Vabariigi Valitsuse määrusega nr 356. Kaitseala loomise eesmärgiks on must-toonekure, metsise, laanepüü ja kassikaku elupaika ning ürgmetsailmeliste puistute säilitamine.
Aidu looduskaitsealal on palju ohustatud liike, eriti sammaltaimed, seened ja selgrootud loomad, peamiselt mardikad. Seal on leitud järgmisi kaitsealuseid taimi: ungrukold, kaunis kuldking, kahkjaspunane sõrmkäpp ja pruunikas pesajuur.
Peale ülalnimetatud haruldasemaid linde pesitsevad Aidus valgeselg-kirjurähn ja kanakull.
Retro Active
Retro Active on Def Leppardi 1993. aasta stuudio album, mille laulud on varem ilmunud erinavatel singlitel.
Ella (eesnimi)
Ella on naisenimi.
X (The 69 Eyes album)
"X" on ansambli The 69 Eyes stuudioalbum, mis ilmus 2012. aasta sügisel.
Ella (eesnimi)
Lätis oli 2021. aasta 30. juuni seisuga eesnimi Ella 690 inimesel.
2018. aasta seisuga oli see Eestis populaarsuselt 275. naisenimi. 1. jaanuari 2018 seisuga oli Eestis eesnimi Ella 590 naisel.
Lambeth Walk
"Lambeth Walk" on laul 1937. aasta muusikalist "Me and My Girl" (Douglas Furberi ja L. Arthur Rose'i sõnad ning Noel Gay muusika). Lambeth Walk  on tänav Lambethis, mis oli kunagi oluline tänavakaubanduse ja töölisklassi kultuuri linnaosa Londonis. alt=Lambeth Walk|pisi|Lambeth Walk, London Lauluviisi järgi on saanud nime kokni tants, mille tantsis tuntuks Lupino Lane 1937. aastal. Muusikal "Me and My Girl" räägib kokni kärupoisist Bill Snibsonist, kes saab päranduse, tõuseb aadliseisusse, kuid peaaegu kaotab oma armsama Lambethist. 1939. aastal tehti muusikali ainetel ka film "The Lambeth Walk", Lane'iga peaosas.
Tantsuhullus
Kui muusikal oli mõne kuu laval olnud, siis pakkus Locarno Dance Hallsi direktor C. L. Heimann ühele oma tantsuõpetajatest, Adele Englandile, et too arendaks sellest kõnnisammust seltskonnatantsu. Saanud alguse Streathamis Locarno tantsusaalist, levis "Lambeth Walk" kulutulena üle kogu Suurbritannia. Tantsuhullus jõudis ka Buckinghami paleesse, kus kuningas George VI ja kuninganna Elizabeth tantsisid kaasa ja hüüdsid koos teistega refrääni lõpus "Oi" (lihtrahvapärane kokni murrak). Moehullus jõudis Ameerika Ühendriikidesse 1938. aastal. Üks tantsu populariseerijaid oli Bostoni orkestrijuht Joe Rines, kes tegi turnee koos orkestriga New Yorgis, kus nad mängisid seda tantsulugu peamiselt "paremates" ööklubides. Nagu enamikku moes olnud lugusid, esitasid oma tõlgenduse "Lambeth Walkist" mitmed tuntud orkestrid ja artistid, nende hulgas ka Duke Ellington. Tants levis üle kogu Ameerika ja Euroopa.
Adalbert Lutter lõi "Lambeth Walki" saksakeelse versiooni "Kennst Du "Lambert's Nachtlokal"", mis oli sakslaste hulgas populaarne ja seda esitati raadios, kusjuures ka sõja ajal, et hoida kõrgel rahva võitlusmoraali.
Ameerika Ühendriikides oli "Lambeth Walk" tuntud nii Russ Morgani kui ka Duke Ellingtoni esituses.
"Lambeth Walk" Eestis
Eestisse jõudis "Lambeth Walk" 1938. aastal. Laulule tehti ka eestikeelsed sõnad: "Siis kui kõlab Lambeth Walk, igaüht see rõõmustab..." Üks tuntud esitajatest oli Artur Rinne. Tantsurahvale lugu meeldis, aga kõigile mitte. Ajakirjandus kirjutas näiteks nii: "Tantsijad põrutavad jalaga nii kõwasti vastu põrandat nagu wähegi jõuawad, ja karjuwad siis "oi!". Ja selles see tantsu wäärtus seisabki". Tantsu edulugu oli umbes aasta pikkune; peagi vallutas tantsupõrandad sving. Hilisemal ajal on "Lambeth Walki" esitanud orkester Modern Fox. "Lambeth Walki" viisil lauldakse eesti keeles tuntud sünnipäevalaulu: "Täna on sinu sünnipäev, seda ei juhtu iga päev ..."
Kultuurimõjud
"Lambeth Walk" jõudis ajalehe The Times pealkirjadesse oktoobris 1938: "Kui diktaatorid raevutsevad ja riigimehed jutustavad, siis kogu Euroopa tantsib "Lambeth Walki"."
1944. aastal liitlaste korraldatud Normandia dessandi teemalises filmis "The Longest Day" (1962) kõlab "Lambeth Walk" major John Howardi meeste esituses purilennukil, mis lendab hõivama Caeni kanali silda.
Helilooja Franz Reizenstein on kirjutanud "Lambeth Walki" variatsioonid mitme klassikalise muusika helilooja stiilis, nende hulgas näiteks Beethoven, Chopin ja Liszt.
Sambor II
120px|left Sambor II (poola: Sambor II Tczewski; umbes 1211/1212 – detsember 1277 või 1278) oli Pommeri hertsog ja Lubiszewo Tczewskie vürst.
Elis Tootsman
thumb|490x490px Elis Tootsman (sündinud 3. detsember 1991 Raplas) on Rapla Vallavolikogu liige, Sotsiaaldemokraatliku Erakonna liige, noorteaktivist, poliitik ja ettevõtja. Tootsman on olnud Noorte Sotsiaaldemokraatide president ning põllumajandusministri Ivari Padari nõunik.
Sambor II
Sambor oli Mestwin I poeg Samboriidide dünastiast. Ta oli abielus Heinrich Borwin II tütre Mathildega. Tema tütrest Margrete Samborist sai 1248. aastal Taani kuninganna, kui ta abiellus Christoffer I-ga. Sambori ainus poeg Sobiesław suri 1254. aastal. Pärast seda asutas Sambor uue tsistertslaste ordu kloostri Samboria, mis asub täna Pelplinis. Kuid ta pandi 1266. aasta märtsis kirikuvande alla, kuna ta ei tagastanud maid Oliwa kloostrile.
Elis Tootsman
Haridus
Elis Tootsman on õppinud Rapla Ühisgümnaasiumis 1999–2008, Rapla Vesiroosi Gümnaasiumis 2008–2011. Õppis Tallinna Ülikoolis reklaami-imagoloogiat ja noorsootööd. Praegu õpib ta Tallinna Ülikooli Balti filmi, needia, kunstide ja kommunikatsiooni instituudis kommunikatsiooni magistriõppes.
Töökäik ja ühiskondlik tegevus
Elis Tootsman annab kommunikatsiooninõu organisatsioonidele, projektidele ja äriühingutele. Üheks mahukamaks ettevõtmiseks on olnud üliõpilaskonna katusorganisatsiooni Eesti Üliõpilaskondade Liidu (EÜL) kommunikatsiooni juhtimine – Tootsmani eestvedamisel suurenesid ühingu tulemusnäitajad keskmiselt 600%, tehes sellega EÜL-ist ühe meedias paremini esindatud noorteorganisatsiooni.
Tootsman osales 2009. aastal saadikuna 101 Last Toompeale Noortefoorumil, 2010. aastal valiti Elis 101 Last Toompeale spiikriks. Lisaks projektile "101 last Toompeale" on Tootsman osalenud Noorte Riigikogu, European Youth Parliament culture and education committee ning Baltic Sea cooperation “Building a Baltic Sea Identity” tegevuses.
Aastatel 2009–2011 kuulus Elis Tootsman Rapla Vesiroosi Gümnaasiumi hoolekogusse, juhtis õpilasesindust, täitis moeshow peakorraldaja rolli, korraldas üritusi "Visioon" ja "Kaader" ning tegutses õpilaslehe Infovoor avalike suhete juhina.
Tootsman oli aastatel 2011–2012 Tallinna Tudengimaja juht, 2012–2013 töötas ta Tallinna Linnavolikogu sotsiaaldemokraatide fraktsiooni nõunikuna ning 2014. aasta märtsist kuni 2015. aasta aprillini Põllumajandusministeeriumis minister Ivari Padari nõunikuna.
Oļi
Oļi on küla (skrajciems ehk hajaküla) Lätis Madona piirkonnas Arona vallas.
Elis Tootsman
Poliitiline tegevus
Elis Tootsmani juhtimisel viidi Rapla vallas 2015. aastal esmakordselt läbi kaasava eelarve menetlus. Tootsmani tituleeriti kaasava eelarve maaletoojaks Raplas.
Oļi
Oļi asub valla kirdeosas Jole jõe kaldal. Sinna jääb Oļi bussipeatus.
Elis Tootsman
Poliitiline tegevus
2013. aasta sügisel kandideerides Sotsiaaldemokraatide nimekirjas, sai Elis Tootsmanist Rapla vallavolikogu liige. Tema tulemus 123 häält oli nimekirja parim. Esimest korda kandideerides saavutas viienda tulemuse terve valla peale.
Oļi
Oļi on tekkinud endise Oļi mõisa (Ohlenhof) keskuse juurde.
Elis Tootsman
Poliitiline tegevus
Alates 2013. aasta maist on Elis Tootsman Eesti ühe suurima poliitilise noorteühenduse Noored Sotsiaaldemokraatid president. Aastatel 2011–2013 juhtis Tootsman Noorte Sotsiaaldemokraatide haridusvaldkonda. Tal õnnestus koondada üle Eesti ligi sada poliitikast huvitatud endist või tegutsevat õpilas- ja üliõpilasaktivisti, tõstes noorsotside haridusalase võimekuse õpilasesinduste- ja üliõpilaskondade liidu järel kolmandale kohale noorteühingute seas. Tootsmani eestvedamisel lisati 2013. aastal kinnitatud Sotsiaaldemokraatliku Erakonna haridusplatvormi noorte ettepanekud, mis moodustasid rohkem kui 1/3 platvormist.
Konrad (Tüüringi maakrahv)
Konrad oli Tüüringi maakrahvi Hermann I poeg. Alates 1227. aastast oli ta Hessen-Gudensbergi krahv ja kuulus 1227–1231 Tüüringi regendivalitsusse, mida juhtis tema vend Heinrich Raspe.
Oļi
Oļi mõisa tamm ümbermõõduga 5,07 ja kõrgusega 22 meetrit on looduskaitse all.
Konrad (Tüüringi maakrahv)
1234. aastal loobus Konrad krahvitiitlist ja liitus Saksa orduga. 1239. aastal valiti ta ilmselt oma perekonna suure mõju tõttu paavsti kuurias Hermann von Salza järel Saksa ordu uueks kõrgmeistriks. Oma lühikese ametiaja kestel paistis ta eelkõige silma Tüüringi ja oma suguvõsa huvide edendamisega.
Oļi
Aastal 2007 oli külas 2 elanikku.
Konrad (Tüüringi maakrahv)
Sõitnud varasuvel 1240. aastal Itaaliasse, haigestus ta seal ja suri. Tema põrm viidi Saksamaale ja maeti Marburgi Püha Elisabethi kirikusse.
Ivelin Popov
Hooajal 2016–2017 tuli ta Moskva Spartakiga Venemaa meistriks.
Bulgaaria jalgpallikoondises mängis ta aastatel 2007–2019.
Aastatel 2015, 2016 ja 2017 on ta valitud Bulgaaria aasta jalgpalluriks.
Koondisekarjäär
Debüüdi Bulgaaria rahvuskoondises tegi Popov 2007. aasta augustis sõprusmängus Walesi vastu. Esimese värava lõi ta rahvuskoondises 11. veebruaril 2009 sõprusmängus Šveitsi vastu.
John Klingberg
John Andersson Klingberg (sündinud 14. augustil 1992 Göteborgis) on Rootsi jäähokimängija. Ta mängib kaitsjana NHL-i klubis Minnesota Wild.
Ta alustas karjääri Rootsi klubis Frölunda. Debüüdi Rootsi kõrgliigas tegi ta 2010–11. Osa hooajast 2011–12 veetis ta Soome kõrgliigaklubis Jokerit. Selle hooaja teise poole ning järgmise hooaja mängis ta Skellefteås ja hooajal 2013–14 taas Frölundas.
2010. aastal valis Dallas Stars ta NHL-i draft'is 131. valikuna. Põhja-Ameerikas mängib ta alates hooajast 2014–15. Ta alustas seda hooaega Dallas Starsi noorteklubis Texas Stars American Hockey League'is. Dallas Starsi meeskonnas tegi ta NHl-is debüüdi 20. novembril 2014 mängus Arizona Coyotesi vastu. Esimese värava lõi ta kuus päeva hiljem, kui kohtuti taas Coyotesiga. Debüüthooajal kogus ta 58 punkti, mis oli uustulnukatest parim näitaja ja ta valiti hooaja uustulnukate sümboolsesse koosseisu (NHL All-Rookie Team). Dallas Starsis mängis Klingberg kokku kaheksa hooaega. 2018. aastal valiti ta NHL-i tähtede mängule. Hooajal 2019/20 jõudis ta Starsiga Stanley karika finaalmängudele, kus kaotati Tampa Bay Lightningile.
2022. aasta juulis sõlmis ta üheaastase lepingu Anaheim Ducksiga. 2023. aasta märtsis kaubeldi ta Ducksist Minnesota Wildi.
Rootsi jäähokikoondise koosseisus on ta tulnud aastatel 2017 ja 2018 maailmameistriks. 2018. aasta maailmameistrivõistlustel valiti ta turniiri parimaks kaitsjaks.
Tema vanem vend Carl Klingberg on samuti jäähokimängija.
Universal Monsters
"Universal Monsters" on ansambli The 69 Eyes stuudioalbum, mis ilmus 2016. aasta sügisel.
Sarapuli rajoon
Sarapuli rajoon on 2. järgu haldusüksus Venemaal Udmurtias. Piirneb edelas Tatarstaniga ja kirdes Permi kraiga.
Läbi rajooni voolab Kama jõgi.
Rajoon jaguneb 17 külaasunduseks (сельское поселение) ja neis on kokku 58 asulat.
2002. aasta rahvaloenduse andmeil olid 10% elanikest udmurdid, 79,4% venelased ja 6% tatarlased.
Ežerėlis
Ežerėlis on linn Leedus endise Kaunase maakonna aladel Kaunase rajoonis merepinnast 95 meetri kõrgusel. Linnas on keskkool, kultuurimaja ja raamatukogu.
Ajalugu
Ežerėlis on asutatud 1915. aastal turbatootmisasulana. Teise maailmasõja ajal oli seal väike mustlaste geto. Sõja järel tegutsesid asula ümbruses leedu metsavennad, sealne turbatööstus aga kaasajastati ja Ežerėlisest sai alev. 1956 sai Ežerėlis linnaõigused. Sealne kirik valmis aastal 1998, mil asulast sai kihelkonna keskus.
Fábio César Montezine
Fábio César Montezine (sündinud 24. veebruaril 1979 Brasiilias Londrinas) on Katari jalgpallur.
Riot grrrl
pisi|270px|[[Bikini Kill (1991)]] pisi|270px|[[Bratmobile (1994)]] Riot grrrl on 1990. aastate alguses tekkinud feministlik punkliikumine ja punkmuusika alažanr, mis sai alguse Olympias, Washingtoni osariigis. Seda on tihti seostatud kolmanda laine feminismiga.
Liikumisele iseloomulikud ansamblid on näiteks Bikini Kill, Bratmobile, Heavens to Betsy, Sleater-Kinny ja paljud teised. Riot grrrl sugemetega ansambleid leidub ka tänapäeval, nendeks on näiteks Pussy Riot ja The Regrettes.
Spirit (album)
"Spirit" on Soome bändi Reckless Love 30. augustil 2013 ilmunud album. Esimene singel "Night On Fire" ilmus 26. aprillil 2013. Teine singel "So Happy I Could Die" ilmus 23. augustil 2013. Mõlema singliga ilmus ka laulu muusikavideo.
Album valiti Soome raadiojaama YleX nädala albumiks ja terve album ilmus eelkuulamiseks 26. augustil 2013 raadiojaama kodulehele.
Constança Urbano de Sousa
pisi|Constança Urbano de Sousa Maria Constança Dias Urbano de Sousa (sündinud 1. aprillil 1967 Coimbras) on Portugali jurist, õigusteadlane ja poliitik, ta kuulub Sotsialistliku Partei ridadesse. Ta oli 26. novembrist 2015 kuni 18. oktoobrini 2017 Portugali siseminister.
Ta on lõpetanud Coimbra Ülikooli õigusteaduskonna.
422
422. aasta
Zuzana 2
155 mm SpGH ZUZANA 2 on Slovakkia liikurhaubits.
Ajalugu
Zuzana 2-e on tootnud KONŠTRUKTA Defence.
Vene-Ukraina sõda
Ukraina kasutas neid Vene-Ukraina sõjas. 2023. aasta juulis tellis Ukraina neid veel 16 eksemplari.
Venuse sünd (Bouguereau)
Vaata ka: Venuse sünd
„Venuse sünd“ (prantsuse keeles "La Naissance de Vénus") on prantsuse kunstniku William-Adolphe Bouguereau üks tuntumaid maale.
1879. aasta Pariisi kunstinäituseks valminud teosel on kujutatud delfiini poolt veetaval kammkarbil seisvat Venust. Riik omandas maali Pariisis Luxembourgi palees asuvale muuseumile. XXI sajandi alguse seisuga on maal Pariisi Orsay muuseumi püsikollektsioonis.
Rahva Sõna
Rahva Sõna oli ajaleht, mis ilmus aastatel 1927–1938, sotsiaaldemokraatide häälekandja.
Lehe esimene number ilmus 1. märtsil 1927. Aastatel 1927–1934 ilmus leht 6 korda nädalas. 1935–1938 ilmus leht lugejate vähenemise tõttu 1 korra kuus.
Hotel Claridge
pisi|Hotel Claridge Hotel Claridge oli 16-korruseline kõrghoone New Yorgis Times Square'il, Broadway ja 44th Street kagunurgas. Algselt tuntud Hotel Rector ehitati beaux-arts-stiilis aastail 1910–1911. 240 külalistetoaga hotell lammutati 1972. aastal ja asendati 1500 Broadwayga.
ZBD2000
ZBD2000 on Hiina Rahvavabariigis valmistatud dessandi lahingumasin.
West End (album)
"West End" on ansambli The 69 Eyes stuudioalbum, mis ilmus 2019. aasta sügisel.
Tartu linnapea ametiraha
pisi|Urmas Kruuse (Tartu linnapea 2007-2014) kandmas Tartu linnapea ametiraha. Tartu linnapea ametiraha on Tartu linnapea ametitunnus.
Ametiraha koosneb hõbedast valmistatud ketist ja medalist, millel on Tartu vapi kujutis. Ametiraha kujundas ehtekunstnik Ene Valter.
Ajalugu
1875. aastal valmistati Tartu linnapea ametiraha, mida linnapead kandsid ametikohuste täitmisel kuni 1917. aastani, mil see kaduma läks. 1940. aastal leidis endine linnapea Heinrich Luht selle oma raamatukapist, kus see oli nähtavasti kogu aeg olnud, ja andis selle tolleaegsele linnapeale Robert Sinkale.
Liina Ariadne Pedanik
pisi|Ariadne pärast Tallinn Music Weeki linnalaval esinemist Foto: Ave Maria Mõistlik, 29. august 2020 Liina Ariadne Pedanik (esinejanimi Ariadne; sündinud 2. augustil 1998 Tallinnas) on Eesti laulja ja juutuuber.
Elukäik
2017. aasta suvel lõpetas Ariadne Viimsi Keskkooli.
Tartu linnapea ametiraha
Ametiraha kasutamine
Linnapea kannab ametiraha esindusfunktsiooni täitmisel, ametlikel ja pidulikel üritustel. Linnapeal on õigus kanda ametiraha oma ametivolituste lõppemiseni. Ametist lahkudes annab ta selle üle uuele valitud linnapeale.
Liina Ariadne Pedanik
Tegevus
2017. aastal lõi ta koos kallimaga YouTube'i kanali "Martti + Liina". Kanalil on vaatamisi 4,5 miljonit. 2017. aastal osales Ariadne "Eesti Laulul" lauluga "Feel Me Now", loo autorid olid Margus Piik, Tomi Rahula ja Anni Rahula. Finaalis saavutas laul 6. koha. 2017. aasta kevadel toimunud Sky Plusi kevadkaveri võistluse finaalis sai Ariadne esikoha. Samal aastal tuli tal koostöös Soome elektroonilise tantsumuusika DJga The Second Level välja laul "Sun Comes Up" ning singel "Take it Slow".
2020. aasta algul ilmus Ariadnel singel "Queen Of My Own". Loo kaasautor on Ariadne elukaaslane Martti Hallik. Sama lauluga esines Ariadne ka Eesti Muusikaauhindadel. 2020. aastal tuli ka välja Ariadne singel "Running Without You". Loo kaasautor on Ariadne elukaaslane Martti Hallik. 2020. aasta sai Ariadne Raadio 2 aastahiti valimistel kolmanda koha.
Isiklikku
Ariadne ema on laulja ja lauluõpetaja Ita-Riina Pedanik. Tema elukaaslane on juutuuber Martti Hallik, nad kihlusid 2020. aasta märtsis Ameerikas. 2022. aasta märtsis abiellus Martti Hallikuga Las Vegases.
Peniophoraceae
Peniophoraceae on pilvikulaadsete seltsi kuuluv sugukond seeni.
Shefki Kuqi
Shefki Kuqi (sündinud 10. novembril 1976 Vučitrnis) on Kosovo päritolu Soome jalgpallitreener ja endine mängija. Mängijana oli ta ründaja.
Mirrorball
"Mirrorball: Live & More" on Def Leppardi 2011. aasta kontsertalbum, mis sisaldab ka DVD-d.
Shefki Kuqi
Karjääri jooksul mängis ta paljudes Inglismaa klubides. 2005. aastal valiti ta Ipswich Towni aasta mängijaks.
Mirrorball
Lood
2. plaat:
Shefki Kuqi
Ta on olnud FC Honka, PK-35 Vantaa ja Turu Interi peatreener.
Tema vennad Njazi Kuqi ja Albert Kuqi on samuti jalgpallurid.
Fairmount
Fairmount on mitme koha nimi Ameerika Ühendriikides:
Mirrorball
Lood
3. plaat:
DVD
Selgroog
Selgroog (ladina columna vertebralis) on paljude selgroogsete loomade kere skeleti osa. Inimese selgroo kohta kasutatakse meditsiinikeeles terminit "lülisammas".
Selgroo areng, anatoomia, asend, kuju, luud, sellele kinnituvad lihased ja morfoloogia võivad suuresti erineda nii liigiti kui ka indiviiditi.
Selgroo ülesandeks on seljaaju ja seljakeeliku kaitsmine.
Selgroo külge kinnituvad pea, jäsemete, roiete ja kerelihased.
Selgroog koosneb selgroolülidest.
Maolised
Kõik maod on klassifitseeritud selgroogsete alamhõimkonda ja neil kõigil on selgroog. Madude selgroog on jäsemete kadumisega seoses nõrgalt liigendunud. Selgroolülisid on olenevalt liigist ja indiviidist 120–435 (30–40 selgroolüli kas rohkem või ka vähem) või isegi kuni viissada. Madude selgroog jaotatakse neljaks osaks :
Aleksandar Jordanov
Aleksandar Jordanov (eesnime rööpvorm Aleksander; bulgaaria keeles Александър Йорданов; sündinud 13. veebruaril 1952) on Bulgaaria poliitik, diplomaat, kirjandusloolane ja kriitik.
1999–2001 oli ta Bulgaaria suursaadik Eestis, ühtlasi samal ajal ka suursaadik Lätis ja Leedus.
Sebastián Soria
pisi|Sebastián Soria Sebastián Soria (sündinud 8. novembril 1983) on Uruguay päritolu Katarit esindav jalgpallur.
2012. aastast mängib ta klubis Lekhwiya SC.
Admiral (Nõukogude Liit)
Admiral (vene keeles адмирал) oli aastatel 1940−1991 Nõukogude Liidu mereväes kehtinud sõjaväeline auaste.
Ajalugu
Nõukogude Liidu mereväes oli admirali auastme eelkäijaks 2. järgu laevastikuflagman, mis kehtis aastatel 1935−1940. Admirali auaste kehtestati Nõukogude Liidu Ülemnõukogu Presiidiumi määrusega 7. mail 1940. Sellest kõrgem oli aastatel 1940−1955 ja 1962−1991 laevastikuadmiral, aastatel 1955−1962 Nõukogude Liidu laevastikuadmiral; sellest madalam oli viitseadmiral. Maaväes vastas admiralile kindralpolkovnik. Aastatel 1940−1991 anti auaste 78 Nõukogude Liidu mereväelasele, kellest üheksa ülendati hiljem laevastikuadmiraliks, üks Venemaa Föderatsiooni laevastikuadmiraliks ja kolm Nõukogude Liidu laevastikuadmiraliks.
Laevainseneridele anti aastatel 1940−1971 insener-admirali ja 1971−1984 admiral-inseneri auastet.
Hanna (eesnimi)
Hanna on naisenimi.
2018. aasta seisuga oli see Eestis populaarsuselt 193. naisenimi. 1. jaanuari 2018 seisuga oli Eestis eesnimi Hanna 966 naisel.
Lätis oli 2021. aasta 30. juuni seisuga eesnimi Hanna 550 inimesel.
Kandle pank
Kandle pank (ka: Kandle astang) on pank Lääne-Viru maakonnas Haljala vallas Aaviku külas. Pank kui tähelepanuväärne paljand on arvele võetud ürglooduse objektina.
Pank on Aseri kihistu asemel kasutusele võtta soovitatud Kandle kihistu stratotüüp. Pangal paljanduvad u 2 m paksuses Aseri ja Lasnamäe lademe lubjakivid. Paljandi ülemised pool meetrit moodustavad Väo kihistu lubjakivid, selle all on meeter Aseri lademe ooididega savikat lubjakivi. Veel allpool on 1,2 meetrit Kandle kihistiku glaukoniiti sisaldavat raudoksiidi laikudega lubjakivi.
Pangast on minevikust murtud paekivi (Kandle paemurd). Paemurrus on paljandi kõrgus 3 meetrit, ent seal paljandub üksnes Kandle kihistik.
HK Vitjaz
Klubi on asutatud 1996. aastal. Aastatel 2000–2001 ja 2005–2008 mängis Vitjaz Venemaa kõrgliigas. Alates hooajast 2008–09 on see mänginud KHL-is. Esimest korda jõuti KHL-i väljalangemismängudele hooajal 2016–17. Väljalangemismängudele on pääsetud kokku kolmel hooajal, kuid kõigil kordadel ei ole esimesest ringist kaugemale jõutud.
Klubi peab oma kodumänge jääspordipalees Vitjaz.
Klubi meeskonna peatreener on alates 2019. aastast olnud Mihhail Kravets. Aastatel 2016–2019 oli peatreener Valeri Belov.
Praegune koosseis
''Seisuga 22. august 2020''
Datoveksel
Datoveksel ehk tähtajaveksel on veksel, mille maksetähtpäev sõltub mingi tähtaja möödumisest veksli väljakirjutamise päevast.
Ferenc Deák
Ferenc Deák (ungari keeles Kehidai Deák Ferenc, horvaadi keeles Franjo Deák; 17. oktoober 1803 Söjtör – 28. jaanuar 1876 Budapest) oli Ungari kuningriigi tunnustatud riigimees ja justiitsminister.
pisi|vasakul|Ferenc Deák
Marvin Gaye
Marvin Gaye (/ɡeɪ/; õieti Marvin Pentz Gay Jr.; 2. aprill 1939 Washington – 1. aprill 1984 Los Angeles) oli USA soulilaulja, laulukirjutaja ja muusik. 1987. aastal arvati ta Rock'n'rolli Kuulsuste Halli.
Tema laul "What's Going On" tunnistati 2004. aastal ajakirja Rolling Stone kõigi aegade edetabelis neljanda koha vääriliseks. Laul "I Heard It Through the Grapevine oli samas edetabelis 80., "Let's Get It On" 167. ja "Sexual Healing" 231. kohal.
1984. aastal sai ta surma oma isa Marvin Gay, Sr. käe läbi. Relva, Smith & Wessoni .38 Speciali oli ta ise isale kinkinud.
Sułoszowa
Sułoszowa on küla Poolas Väike-Poola vojevoodkonnas Krakówi maakonnas, Sułoszowa valla halduskeskus. Sułoszowa asub Krakówist umbes 27 km loodes.
Du Wei
Du Wei (Dù Wēi 杜威; sündinud 9. veebruaril 1982 Luoyangis) on Hiina jalgpallur, kes mängib klubis Shandong Luneng Taishan.
2010–2012 mängis ta klubis "Hangzhou Nabel Greentown F.C." ja oli selle kapten.
Rasmus Tähepõld
Rasmus Tähepõld on noorim tuulikufänn, omades populaarset Instagrami kontot, kus tal on pildid sadadest Eesti tuulikutest, mida ta on isiklikult avastanud ja ka leidnud. Rasmus sündis 2007. aastal 24. juunil ning tuulikuarmastus algas juba noorest east.
Rasmus Tähepõld on mänginud 2015 aastal Eesti krimisarjas "Viimane võmm". 2021. aastal intervjueeriti Rasmus Tähepõldu Ringvaates tema Instagrami lehe tõttu "eesti_tuulikud", kuhu praeguseks on kogunenud juba üle 1000 jälgija.
Paabulind
Paabulind on kaheliigiline lindude perekond faasanlaste (Phasianidae) sugukonnas kanaliste (Galliformes) seltsis. Lisaks tuntakse paabulinnuna ka kongo paabulindu, kes kuulub perekonda Afropavo.
Hele (eesnimi)
Hele on naisenimi.
2018. aasta seisuga oli see Eestis populaarsuselt 289. naisenimi. 1. jaanuari 2018 seisuga oli Eestis eesnimi Hele 537 naisel.
Katherine Waterston
Katherine Boyer Waterston (sündinud 3. märtsil 1980 Westminsteris) on Briti-Ameerika näitleja.
Kirikulaul
Kirikulaul on religioosse muusika vorm, mis põhines katoliku kiriku kalendril ja liturgial.
Katherine Waterston
Ta tegi oma esimese filmidebüüdi filmis "Michael Clayton" (2007). Hiljem mängis ta kõrvalosa filmides "Robot & Frank", "Being Flynn" ja "The Disappearance of Eleanor Rigby: Her". 2014. aastal mängis ta filmis "Inherent Vice" Shasta Fay Hepworthi. 2015. aastal mängis ta filmis "Steve Jobs" Chrisann Brennanit. 2016. aastal mängis Waterston Porpentina "Tina" Goldsteini J. K. Rowlingu filmis "Fantastilised elukad ja kust neid leida".
Kirikulaul
Kristlikus muusikas on kõige vanemad kirikulaulud psalmoodia ja hümnoodia. Ühehäälse kirikulaulu klassikalised ettekandeviisid olid antifooniline ja responsoorne.
Lääne kirikumuusika sündi seostatakse sümboolselt püha Ambrosiusega, kes pani aluse Milano liturgiale. Milano liturgilist laulu nimetatakse alates 9. sajandist ambroosiuse lauluks.
Roomakatoliku kiriku ühehäälne liturgiline laul on gregooriuse laul.
Kirikulaulu 3 laulmisstiili oli:
Kristlik kirikulaul on seotud kaht liiki liturgiaga: tunnipalvuse (officium) ja missaga.
9.–12. sajandil muutus kirikulaulu suuline traditsioon aegamisi kirjalikuks ja ilmus omapärane loomingumeetod troop – traditsiooniliste tekstide vaba laiendamine.
Eestikeelne nimetus
Sõna "kirikulaul" tõi eesti keelde heliloojast keeleteadlane Karl August Hermann, kes aastate jooksul tutvustas oma muusikaalastes kirjutistes veel selliseidki uudissõnu nagu "helilooja", "heliredel", "üksiklaul", "keelpill", "löökpill", "avamäng", "metsasarv", "tiibklaver" jm.
Jankiškės
pisi|Vaade Bukčiaist Jankiškėsele Jankiškės (poola keeles Jankowszczyzna) on Vilniuse linnaosa, mis asub linna edelaosas Vilkpėdė valla territooriumil. Jankiškės piirneb kagus Žemieji Paneriaiga, loodes Jočionysiga, põhjas aga üle Nerise jõe asuva Bukčiaiga.
Linnaosa on valdavalt tööstuspiirkond, samanimelisel tänaval asuvad ka eramajad.
Praeguse linnaosa kohal asus varem samanimeline küla. Aastal 1905 oli seal 83 elanikku. Aastal 1931 oli Jankiškėses 143 elanikku.
Muusikuterõdu
Muusikuterõdu on rõdu või rinnatisega nišš, mis asus lossi, raekoja, gildihoone või mõne muu esindusehitise saalis ja oli ette nähtud kutselistele muusikutele pidustuste saatemuusika mängimiseks.
Näiteid
Tuntud 14. sajandist pärit muusikuterõdu asub Durhami lossi hallis ja algselt mängisid seal menestrelid vürstpiiskopi pidusöökidel ja vastuvõttudel, praegusel ajal kasutatakse seda samuti muusikuterõduna musitseerimiseks Durhami ülikooli pidustustel.
Üks huvitav rõdu, erandlikult sakraalhoones, asub Exeteri katedraalis. Selle kasutus muusikuterõduna on siiski vaieldav, sest keskajal olid instrumentaalmuusikud alati ilmalikud meelelahutajad ja seetõttu on alust oletada, et nende osalemine liturgias oli pigem keelatud. Oletada võib rõdu vajalikkust kantorikoori või väikese oreli asukohana.
Eestis
Tallinna Suurgildi hoones asub hiliskeskaegne muusikuterõdu, mis avastati alles 2011. aastal remondi käigus, kui eemaldati seina ja selle nišše katnud hilisemad krohvikihid.
2004. aastal Viljandi metsakalmistu kabeli arhitektuurikonkursi võitnud töös on projekteeritud puitkabelisse ka kellatornis asuv ja saali avanev muusikute rõdu
Datlipalm (perekond)
Datlipalm (Phoenix) on puittaimede perekond palmiliste sugukonnast.
Harilikku datlipalmi kasvatatakse kultuurtaimena.
Liigid
Mõned uurijad toovad eraldi liigina välja Roheneemesaartel kasvava Phoenix atlantica, mida teised peavad metsistunud harilikuks datlipalmiks.
Sumeri usund
Sumeri usund on religioossed uskumused, panteonisüsteem ja rituaalsed praktikad, mis olid kasutusel Mesopotaamias tänapäeva Lõuna-Iraagi aladel muistsete Sumeri riikide territooriumitel umbkaudu vahemikus 4000–1800 e.m.a.
Sumeri religiooni uurimisest
Sumeri usundi teaduslik uurimine on üks sumeroloogia harusid, mis omakorda kuulub orientalistika hulka kuuluvasse assürioloogiateadusse. Sumeri usundi teadusliku uurimisega tegeletakse mingil määral kõikides ülikoolides, kus on (Vana-)Lähis-Ida uuringute instituudid või osakonnad. Kuna sumeri religioon on tugevalt mõjutanud ka iisraeli religiooni, tegeletakse sumeri usundisse puutuvate küsimustega ka ülikoolide usuteaduskondade Vana Testamendi või semiidi keelte instituutides.
Olulisemateks sumeri usundi uurimise keskusteks tänapäeval võiks lugeda Viini, Müncheni, Göttingeni, Leideni, Napoli, Londoni, Tartu, Chicago, Harvardi, Johns Hopkinsi ja paljude teiste ülikoolide orientaalinstituute või assürioloogia osakondi.
Sarvkannike
Sarvkannike (Viola cornuta) on katteseemnetaim, mis kuulub kannikeseliste (Violaceae) sugukonda. Taim on Pürenee mäestiku pärismaine liik, laialdaselt levinud Hispaanias ja Prantsusmaal. Nimetus tuleneb nektarikannust, mis on pika õhukese toruja kujuga ja ülespoole suunatud.
Kirjeldus
Õitseaeg on aprillist juunini. Taime kõrgus on 8–20 cm. Sarvkannikese lehed on ovaalsed ümarate sakkidega ning õied on mitmevärvilised, tavaliselt sinist, lillat, kollast, punast või valget tooni.
Kahjurid
Probleeme võivad tekitavad teod ja nälkjad. Sarvkannikeste lehed on tundlikud seenhaiguste suhtes.
Kasutus
Mitmeaastaseid sorte kasutatakse aedades, üheaastaseid taimi kasutatakse ilutaimedena akna- või rõdukastides ning allapanuks. Sarvkannikeste noored lehed ja õienupud on söödavad nii kuumtöödelduna kui ka toorelt. Lehti kasutatakse ka tee valmistamiseks.
1500 Broadway
pisi|1500 Broadway 1500 Broadway on pilvelõhkuja, mis asub New Yorgis Times Square'il. 34-korruseline (119 m) büroopindadega kõrghoone valmis 1972. aastal Arlen Realty & Development Corporationi tellimusel lammutatud Hotel Claridge asupaika. 1500 Broadway on kuulus hoonet ümbritseva seitsmekorruselise NASDAQi ekraani ja ABC telesaate Good Morning America läbipaistva klaasiga stuudio poolest.
Jakob I (Baden-Baden)
Jakob I (15. märts 1407, Hachberg – 13. oktoober 1453, Mühlburg) oli Baden-Badeni markkrahv aastatel 1431-1453.
Jakob oli markkrahv Bernhard I ja Anna von Oettingeni vanem poeg. Jakob I oli sügavate usuliste tõekspidamistega mees, kes oli tuntud kirikute rajajana. Ta asutas Fremersbergi kloostri ja oli Baden-Badeni kollegiaalkiriku suur heategija.
Isa ettekirjutuse järgi tuli markkrahvkonna pärijateks lugeda vaid kahte tema poega. Seetõttu said ilmaliku hariduse ainult Karl ja Bernhard; teistel lastel oli range usuline kasvatus. Pärast nooruses usukutse omandamist naasis Georg korraks maailma, kuid pöördus 1454. aastal tagasi pühasse ordusse ja sai hiljem Metzi piiskopiks.
Jakob I oli oma isa vastand; Enea Silvio Piccolomini (paavst Pius II) iseloomustas teda sakslaste seas kuulsana oma õigluse ja intelligentsuse poolest.
Algusaastatel oli ta Hohenbergi perekonnavalduste valitseja, kuid 24-aastaselt sai ta Badeni valitsejaks. Teda kirjeldati kui kirglikku rüütlit ja kokkuhoidvat riigiisa ning ta oli vürstide seas populaarne vahendajana. Nii keiser Sigismund kui ka keiser Friedrich III, keda ta teenis, hindasid teda kõrgelt.
Kui tema õde Agnes põgenes raseduse katkemise tõttu keset pärandivaidlust, kaotas markkrahv oma nõude Schleswigi hertsogkonnale. Ta oli nii vihane, et sulges Agnese elu lõpuni Ebersteini linnusesse Ebersteinburgis. (Juhtumist mäletatakse kui "Gottorfi topeltkatastroofi").
Kui 1427. aastal jõustus Sponheimi leping, omandas ta valdusi Moseli jõel. 1442. aastal ostis ta Walter von Geroldsecki järglastelt 30 000 kuldna eest poole Lahri ja Mahlbergi isandkonnast.
Abielu ja lapsed
Jakob abiellus 25. juulil 1418 Charles II de Lorraine'i tütre Catherine'iga. Nad said järgmised lapsed:
Jakobil oli ka vallaspoeg Rudolf.
Pärandipartei
Pärandipartei (armeenia keeles Ժառանգություն, Žaranguthjun) on 2002. aastal rajatud Armeenia läänemeelne liberaalne rahvuslik opositsioonipartei. Kuni tagasiastumiseni 2009. aasta septembris juhtis seda endine välisminister, USAs sündinud Raffi Hovhannisjan, kuid teda tuntakse tänini partei liidrina.
Oma esimeste, 2007. aasta parlamendivalimiste järel oli Pärandipartei 7-kohaline fraktsioon Rahvuskogus suuruselt viies, valimistel kogus partei 5,81% häältest.
2012. aasta Armeenia parlamendivalimistel tuli Pärandipartei kuuendaks, saades 7,08% häältest (86 998 häält) ning 5 kohta 131-kohalises Rahvuskogus. Erakond kuulus opositsiooni koos Armeenia Rahvuskongressi (7 kohta) ja Dašnaktshuthjuniga (5 kohta).
Retsiteerimine
Ajalooliselt tagas oluliste tekstide järjepidev retsiteerimine nende säilimise enne üles kirjutamist. Paljud pühakirjad hoiti sellisel viisil alles läbi sajandite.
Pärandipartei
2017. aasta Armeenia parlamendivalimistel Pärandipartei parlamenti ei pääsenud.
Euroopa Parlamendis on Pärandipartei vaatlejastaatuses Euroopa Rahvapartei juures.
Retsiteerimine
Euroopa keskajal kujunes retsiteerimisest liturgiline muusika, mis omakorda sai aluseks tänapäeval tuntud klassikalisele muusikale.
Aasta parim staadion
Aasta parim staadion on auhind, millega tunnustatakse aasta parimat jalgpallistaadionit. Eraldi jagatakse auhind nii naturaalmuruga kui kunstmuruga staadionitele.
Naked Idol
Naked Idol on Soome rokkbänd, mille lõid 2006. aastal Espoos bändi liider Sami Wolking ja Jones. Naked Idoli esimene singel "My Weakness" ilmus 31. märtsil 2010 ja sama aasta detsembris ilmus ka singli promo. Teine singel "Back From Oblivion" ilmus 2011. aastal. 2012. aasta jaanuaris lahkus bändist trummar A.J, kuna ta ei saanud teiste bändi liikmetega hästi läbi. Naked Idol sai augustis 2012 ka endale uue laulja Malcolmi. A.J asemele tuli 2013. aasta märtsi lõpus Kreeka trummar Jannis K. ning ka Austraaliast pärit kitarrist Johnny E lahkus bändist 2012. aasta suvel isiklikel põhjustel, kuid tema asemel tuli uus liige 2012. aasta lõpus. Naked Idoli kolmas singel "Boys of Summer" jõudis Soome raadiojaamadesse 11. juulil 2013. Digitaalselt ilmus see müüki 15. augustil. Singli müügitulud annetatakse Punase Risti katastroofifondile. Nende neljas singel "Shattered" ilmus raadiojaamadesse 12. augustil. Singlitel "Shattered" ja "Boys of Summer" mängib trumme Sampsa Astala.
Singlid
My Weakness (raadio ja promo väljaanne, 2010)
Back From Oblivion (promo väljaanne, 2011)
Boys Of Summer (koos Sampsa Astalaga) (raadio ja digitaalväljaanne, 2013)
Shattered featuring (koos Sampsa Astalaga) (raadio ja promo väljaanne, 2013) "I Saw Mommy Kissing Santa Claus" (digitaalväljaanne, 2014)
EPd
Filthy Fairies (31. oktoober 2013)
Arved Külanurm
Arved Külanurm (sündinud 9. septembril 1948 Võrumaal Meremäe vallas Tääglova külas) on eesti maadlus- ja sumotreener.
Elulugu
Arved Külanurm lõpetas 1969. aastal Tihemetsa Sovhoostehnikumi põllumajanduse mehhaniseerimise erialal ja 1974. aastal Tartu Pedagoogilise Kooli Pärnu filiaali kehalise kasvatuse erialal.
Eric Nam
pisi Eric Nam (korea keeles 에릭남; sündinud 17. novembril 1988 Atlantas Georgia osariigis) on korea päritolu Ameerika laulja, laulukirjutaja ja saatejuht. Ajakiri GQ Korea nimetas ta 2016. aasta meheks ja tõusvaks artistiks Youtube'i muusika globaalse populaarsuse järgi.
Arved Külanurm
Elulugu
Töömeheteed alustas ta Põltsamaa Põllu- ja Kodumajanduskoolis traktorite õppesõidu õpetajana. Aastail 1970–2000 töötas ta samas koolis kehalise kasvatuse õpetajana.
Külanurm on võistelnud Eesti meistrivõistlustel suusatamises, murdmaajooksus, orienteerumises, tõstmises, Kreeka-Rooma maadluses ja vabamaadluses. Ta on tulnud Eesti meistriks autoorienteerumises.
Eric Nam
Eric on sündinud ja üles kasvanud Georgia osariigis Atlantas. Ericul on kaks nooremat venda, Eddie ja Brian Nam. Ta lõpetas 2007. aastal Lovetti kooli ja 2011. aastal Bostoni kõrgkooli. Eric räägib vabalt inglise ja korea keelt.
Arved Külanurm
Treeneritöö
Arved Külanurm alustas treeneritööd 1. jaanuaril 1966.
Aastatel 1975–1978 oli Arved Külanurm Eesti orienteerujate noortekoondise treener. Tema esimene õpilane oli hilisem meistersportlane Maido Kaljur.
2003–2007 oli Külanurm Eesti sumo noortekoondise treener ja 2006–2007 Eesti naistemaadluse treener. 2000. aastast on ta Põltsamaa spordiklubi Nipi maadlustreener.
27. oktoobril 2020 anti Külanurmele Eesti Kvalifikatsiooniraamistiku 7. taseme maadlustreeneri kutse (eluaegne). Lisaks on tal sumotreeneri 3. kategooria kutse.